Traian Băsescu candidează la Primăria Capitalei.
Fostul şef al statului, Traian Băsescu, s-a decis să intre în cursa pentru Primăria Capitalei. Motivul candidaturii este excluderea PMP din cadrul negocierilor PNL-USR pentru primării. Băsescu spune că poate obţine procente şi de la electoratul PNL şi USR.
Ai tot auzit discuţiile în jurul posibilei candidaturi a lui Traian Băsescu pentru Primăria Capitalei, dar acum este oficial, a intrat în cursă. Anunţul a fost făcut de liderul PMP Eugen Tomac, luni seara, pe Facebook. Tomac invită bucureştenii să-l susţină pe fostul şef al statului, în campania de strângere de semnături. PMP vrea să dea o lecţie PNL-ului şi USR-ului, care nu au făcut loc şi pentru PMP la negocierile pentru primării.Liderul PMP Eugen Tomac cheamă bucureştenii să îl susţină pe Băsescu în campania de strângere de semnături"În atenţia tuturor colegilor şi susţinătorilor PMP!Vă invităm să ne susţineţi în campania de strângere de semnături pentru viitorul Primar General al Municipiului Bucureşti!Cu Băsescu înainte!Toţi pentru Bucureşti!", a scris Tomac, pe pagina sa de Facebook.